Alassana Jatta

Alassana Jatta (sündinud 12. jaanuaril 1999 SukutasA. JATTA. soccerway.com. Vaadatud 11.3.2019) on Gambia jalgpallur, kes mängib ründajana Inglismaa tugevuselt neljanda liiga klubis Notts County.

2018. aasta novembris sõlmis ta Eesti kõrgliigasse kuuluva Paide Linnameeskonnaga kaheaastase lepingu."Paidega liitus Gambiast pärit noor ründemängija". Vaadatud 11.3.2019 Enne seda mängis ta Gambia klubis Real de Banjul. Ta lõi oma Meistriliiga debüütmängus 8. märtsil 2019 Nõmme Kalju vastu kohe värava. Ta lõi 17 mänguga liigas 13 väravat ja oli Paide Linnameeskonnast lahkudes liigas resultatiivselt teine mängija. 2019. aasta juunis valiti ta Meistriliiga kuu parimaks mängijaks.

2019. aasta augustis siirdus ta Taani esiliigaklubisse Viborg FF."Alassana Jatta siirdus Paidest Viborgi". paidelinnameeskond.ee. 5.8.2019. Vaadatud 26.8.2019 21. augustil 2019 lõi ta oma debüütmängus Fredericia vastu värava. Hooajal 2019/20 lõi ta Taani esiliigas seitse väravat. 2021. aastal tõusis ta klubiga Taani kõrgliigasse. Taani kõrgliigas lõi Jatta esimese värava 1. aprillil 2022 mängus SønderjyskE vastu.https://int.soccerway.com/players/-/595920/ (vaadatud 25.2.2024)

2024. aasta veebruaris siirdus ta Inglismaa tugevuselt neljanda liiga klubisse Notts CountySigning: Alassana Jatta, nottscountyfc.co.uk, 1 February 2024Bekræftet: Viborgs søsterklub køber Jatta, bold.dk, 1 February 2024, kellega sõlmis kuni 2026. aasta juunini kehtiva lepingu. League Twos debüteeris ta 24. veebruaril 2024 mängus Crewe Alexandra vastu, kui sekkus mängu teise poolaja alguses David McGoldricki asemele.

 Viited 

 Välislingid 
 Profiil Paide Linnameeskonna kodulehel

Kategooria:Gambia jalgpallurid
Kategooria:Paide Linnameeskonna jalgpallurid
Kategooria:Notts County FC jalgpallurid
Kategooria:Meistriliiga mängijad
Kategooria:League Two mängijad
Kategooria:Sündinud 1999